የሴቶች ለሴቶች አጋርነት በህግ ማስከበሩ ዘመቻ ለተጎዱ
እጸገነት አክሊሉ በፊቷ ላይ የደስታም የሀዘንም ስሜት ይነበባል፤ በደረሰባት የአካል ጉዳት ብታዝንም ዛሬም የመከላከያ ሰራዊት አባል መሆኗ ከምንም በላይ ያኮራታል።ግን ደግሞ በወገን አብሮ በበላ በጠጣ አካል እንዲህ መከዳቷ እጅግ ያሳዝናታል፤ ወጣቷ የመከላከያ ሰራዊት አባል ወታደር ትርንጎ ደመላሽ።ወታደር ትርንጎ በጦር ሃይሎች ሆስፒታል የህክምና እርዳታ እያገኘች ነው።የሴቶች ህጻናትና ወጣቶች ሚኒስቴር ደግሞ እሷንና መሰሎቿን ሊጠይቅ በቦታው ተገኝቷል። እንድ ወታደር ትርንጎ ገለጻ ከዛሬ ሁለት ዓመት በፊት ሰራዊቱን ስትቀላቀል በደስታ ነበር ጁንታው አገርን እስከከዳባት ቀንና ሰዓት ድረስም ከጓደኞቿ ጋር የአገርን ዳር ድንበር እየጠበቀች ህብረተሰቡን በጉልበቷና በገንዘቧ እየረዳች እንደነበርም ትናገራለች።በዓል ሲሆንም ሴቶች
በሙያቸው ወንዶች በጉልበታቸው
አንዳንዴም በገንዘባቸው የተገኘውን
ነገር በመግዛትና በማድረግ
አድመቀው የማይረሳ ጊዜያትንም
ማሳለፋቸውን ታስታውሳለች።የዘንድሮውን
የገና በዓል ግን
በሆስፒታል አልጋ ላይ
እንድታሳልፍ አስገደዳት እንጂ
። አሁን በህግ ማስከበር ዘመቻው ጉዳት ደርሶባት በሆስፒታል በህክምና ላይ ብትሆንም ጉዳቷን እንደ ጉዳት ሳይሆን አገርን እንደማዳን እንደምትቆጥረውም ትናገራለች።ይህ መሰሉ ውጊያ በጣም ከባድ ነው፤ እርስ በእርስ ሲሆን ደግሞ ነገሩን ያከብዳል የጁንታው ሰራዊት በደንብ ተዘጋጅቶ ምሽግ ቆፍሮ የተጠናከረ ዘመቻን ነበር የከፈተው፤ ነገር ግን በመከላከያ ሰራዊቱ ጀግንነት አገርን ከጥፋት ለማዳን ተችሏል ትላለች።ትርንጎ እንደምትለው ሰራዊቱ ህዝቡን ከመጠበቅ ባሻገር በተለያዩ ማህበራዊ ስራዎች ላይ ሲሳተፍ ነው የቆየው። ይህ መሰሉ ክህደትም ያጋጥመናል ብለን አላሰብንም ብላለች።ዛሬም በሚኒስቴር መስሪያ ቤቱ በኩል የተደረገው ድጋፍ እንደ ቀድሞ በዓልን አሳምረን እንድናከብር ያግዘናል፤ ከፍተኛ የሆነ የሞራል ስንቅም ይሆነናል።ሁሉም የህብረተሰብ ክፍል ከመከላከያ ሰራዊቱ ጎን ሊሆን ይገባልም ብላለች።በሰሜን እዝ ስምንተኛ ሜካናይዝድ ውስጥ የነበረችው ወጣት ማሪቱ ሀጎስ ለሰራዊቱ የጽዳት ስራ በመስራት የምታገለግል ናት፤ ማሪቱ የደረሰባት ጉዳት ከባድ ከመሆኑም በላይ ሁኔታውን ስታስታውስ ታለቅሳለች።“በወቅቱ በተኛንበት መጥተው ነው የጥይት ውርጅብኝ ያወረዱቡን ፤ ያልተጎዳን ወደ ሌላ አካባቢ እንድንሸሽ ተነገረን አስር አስር እየሆንንም በታንክ ላይ ተሳፈርን።በዛም እየሄድን ግን የከባድ መሳሪያ ውርጅብኝ ይወርድ ነበር፤ በወቅቱም በርካታ ጓደኞቼ ከጎኔ ተሰውተዋል።እኔ ግን ተርፌ ዛሬ ላይ የጁንታውንም መጨረሻ ለማየት በቅቻለሁ” ትላለች።ይህ ጉዳት ለአገር አንድነት ለህዝቦች በሰላም ወጥቶ መግባት በተለይም ደግሞ ይህንን ጁንታ ቡድን ከአገሪቱ ላይ ነቅሎ ለማውጣት የተደረገ ተጋድሎ በመሆኑ በጓደኞቼ ላይ የተፈጠረው ነገር ቢያሳዝነኝም የተገኘው ድል ግን አኩርቶኛል ብላለች።ወጣት ማሪቱ የዛሬን አያድርገው በማለት በዓል በነበረችበት ሰሜን እዝ በጥሩ መንፈስና በደስታ እንደሚከበር በማስታወስ ታዝናለች፤ ነገር ግን ዛሬም የኢትዮጵያ ህዝብ ከጎናችን በመሆኑና በህክምና ቦታም እየተደረገልን ያለው እርዳታ መልካም ስለሆነ ብዙ ሳንከፋ እናሳልፋለን በማለትም ተናግራለች።እንደ ሚኒስቴር መስሪያ ቤቱ ሁሉ ሌሎች ተቋማትም በዚህ መልኩ ለመከላከያ ሰራዊት ያላቸውን ድጋፍ እንዲገልጹም ጥሪዋን አስተላልፋለች።በስነ ስርዓቱ ላይም የሴቶች ህጻናትና ወጣቶች ጉዳይ ሚኒስቴር ሚኒስትር ወይዘሮ ፊልሰን አብዱላሂ እንዳሉት፤ ጁንታው ቡድን በለኮሰው ጦርነት ምክንያት ህግ ለማስከበር ተሰማርተው ጉዳት ለደረሰባቸው እንዲሁም ለመከላከያ ሰራዊቱ የሚያደርጉት ድጋፍ ተጠናክሮ ይቀጥላል ብለዋል።መከላከያ ሰራዊት አባላት የአገርን ሉአላዊነት ለማስ ጠበቅ ትልቅ መስዋዕትነት ከፍለዋል፤ እኛም ከጎናቸው በመቆም ምስጋናችንን እናቀርባለን።ሰራዊቱን እንኳን ለዚህ አበቃችሁ አኩርታችሁናል በሚል ከጎናቸው መሆኑን ለማመላከት የሁለት ሚሊየን ብር ድጋፍ ተደርጓል። በተጨማሪም ለሴት መከላከያ አባላት በተለየ ሁኔታ የ500 ሺህ ብር ድጋፍ መደረጉን ገልጸዋል። በሌላ በኩልም ለሁሉም የመከላከያ ሰራዊት አባላት 500 ሺህ ብር የሚገመቱ የተለያዩ አልባሳት። የንጽህና መጠበቂያ ቁሳቁሶች ድጋፍ መደረጉንም አስታውሰው፤ በጠቅላላው 3 ሚሊየን ብር የሚገመት ድጋፍ መደረጉን አመልክተዋል። ድጋፉ መስዋዕት እየከፈለልን በሚገኘው ጀግናው ከመከላከያ ሰራዊታችን ጎን መሆናችንን ማሳወ ቂያም ጭምር ነው ብለዋል። ሚኒስቴር መስሪያ ቤቱ 90 በመቶ የሚሆኑትን የህብረተሰብ ክፍሎች አቅፎ የሚገኝ ነው ያሉት ወይዘሮ ፊልሰን፤ መከላከያ ሰራዊቱም መስዋዕት እየሆነ የሚገኘው ለህዝቡ በመሆኑ ድጋፉ አስፈላጊ ነው ፤ ወደፊትም ተጠናክሮ ይቀጥላል ብለዋል።እንደ ሚኒስቴር መስሪያ ቤት ከገንዘብና ከቁሳቁስ ድጋፍ ባሻገር ከፍተኛ የሆነ ጉዳት የደረሰባቸውንና የተለየ የህክምና ድጋፍ የሚፈልጉ ሴት አባላትን ከመከላከያ ሚኒስቴር ጋር በመነጋገር አስፈላጊ ወጪያቸውን ለመሸፈን መዘጋጀቱን አብራርተዋል።በኢፌዴሪ መከላከያ ሚኒስቴር የሴቶች ጉዳይ ዳይሬክተር ሜጀር ጄነራል ጥሩዬ አሰፌ በሚኒስቴር መስሪያ ቤቱ ለተደረገው ድጋፍ በመከላከያ ሴት ወታደሮች ስም ምስጋናቸውን አቅርበው ድጋፉ ለመከላከያ ሰራዊቱ ትልቅ አቅምና ሞራል የሚፈጥር መሆኑንም አክለዋል። ሰራዊቱ ጥቃት ከደረሰበት ከጥቅምት 24 ቀን 2013 ዓ.ም ጀምሮ መላው የህብረተሰብ ክፍል ካለው ቀንሶ የተለያዩ ድጋፎችን ሲያደርግ መቆየቱን ጠቅሰው፤ ይህ ድጋፍ ወደፊትም ተጠናክሮ ሊቀጥል እንደሚገባው አመልክተዋል። ለቁስለኞች ድጋፍ በሚደረግበት ወቅት አንዳንዶቹ በደስታ ሲያለቅሱ መመልከታቸውን አስታውሰው፤ አይዟችሁ ከጎናችሁ ነን ማለት ቀላል አለመሆኑን እና ይህን ማድረግ ሲቻል ህመማቸው እንደማይሰማቸውም አስገንዝበዋል። ሚኒስቴር መስሪያ ቤቱ ያደረገው ድጋፍ የመከላከያ ሰራዊቱን ጉድለት የሚሞላና አጋር በመኖሩ የበለጠ ለመስራት አርቀን እንድናስብ ስለሚያደርገን ከፍተኛ ምስጋና እናቀርባለን ሲሉም ተናግረዋል።አዲስ መን ታህሳስ
28/2013